 Pambano la kimataifa linatarajiwa kufanyika Mei 14, mwaka huu na kuwakutanisha mabondia kadhaa kutoka ndani na nje ya nchi. Miongoni mwa mabondia watakaoshiriki ni Thomas Mashali anayetarajiwa kuvaana na Sajjat Mhurad kutoka Iran, kwenye Uwanja wa ndani wa Taifa.Akizungumza na gazeti hili jana, Katibu Mkuu wa PST, Anthony Rutta alisema kuna haja ya bondia huyo na wengine kuanza maandalizi kuanzia sasa kuhakikisha ubingwa unabaki nyumbani.“Sisi tunaendelea na maandalizi vizuri na mambo yako sawa, tunahimiza mabondia ambao wanatarajia kushiriki pambano hilo kufanya maandalizi mazuri ili kuondoa aibu nyumbani,” alisema.Muiran huyo aliwahi kupambana na Francis Cheka mwaka juzi katika ubingwa wa dunia na sasa ni zamu ya Mashali kuboresha kiwango chake baada ya hivi karibuni kupoteza pambano la kimataifa Urusi.